Akon

I Aliaune Damala Bouga Time Puru Nacka Lu Lu Lu Badara Akon Thiam (míbayit 16 ya ing Abril 1973), a kilála king talipanpan a Akon, métung yang Senegales-Americanung talacanta, talasúlat canta, rapper, mág-produce placa, negocianti, ampóng  filántropo. Ma-influencia yang figura king musicang pangyátu (world music), a síníkat aniang 2004 aniang línual ya ing kayang single a "Locked Up". Atiu king estilung hip-hop ing kayang múmúnang studio album a Trouble (2004), a maragul  pénákitan, at péníbatan ning katukí nang "Lonely" king estilung  R&B, ing album "Lonely" aniang tutuking banua.